open-index/open-wikipedia-markdown huggingface dataset:
Bombakmediniai

**Bombakmediniai** (*Bombacaceae*) – magnolijūnų (*Magnoliophyta*) skyriaus magnolijainių (*Magnoliopsida*) klasės augalų šeima, kuriai priklauso medžiai, augantys tropikuose. Kai kurie medžiai yra gana aukšti, iki 70 m aukščio

Šeimoje yra apie 30 genčių, 250 rūšių.

## Gentys
* Baobabas (*Adansonia*)
* *[[Aguiaria]]*
* *[[Bernoullia]]*
* *[[Bombacopsis]]*
* Bombakmedis (*Bombax*)
* Boscija (*Boschia*)
* *[[Camptostemon]]*
* *[[Catostemma]]*
* *[[Cavanillesia]]*
* Kapokmedis (*Ceiba*}
* *[[Chorisia]]*
* *[[Coelostegia]]*
* Durijus (*Durio*)
* *[[Eriotheca]]*
* *[[Gyranthera]]*
* *[[Huberodendron]]*
* *[[Kostermansia]]*
* *[[Lahia]]*
* Matisija (*Matisia*)
* *[[Neesia]]*
* *[[Neobuchia]]*
* Balza (*Ochroma*)
* Raivė (*Pachira*)
* *[[Patinoa]]*
* *[[Phragmotheca]]*
* *[[Pseudobombax]]*
* *[[Quararibea]]*
* *[[Rhodognaphalon]]*
* *[[Scleronema]]*
* *[[Septotheca]]*
Bombakmedis

**Bombakmedis** (*Bombax*) – bombakmedinių (*Bombacaceae*) šeimos augalų gentis, kuriai priklauso medžiai. Aukštis 30-40 m, stiebas iki 3 m skersmens. Lapai 30-50 cm ilgio.

Paplitęs Indijoje, Pietų Azijoje, Šiaurės Australijoje ir Afrikoje tropinio ir subtropinio klimato zonose.

Gentyje yra apie 8 rūšys.

## Rūšys
* *[[Bombax buonopozense]]*
* *[[Bombax campestre]]*
* Kapokinis bombakmedis (*Bombax ceiba*)
* *[[Bombax gracilipes]]*
* *[[Bombax insigne]]*
* *[[Bombax pubescens]]*
Oginskiai

**Oginskiai** – Lietuvos Didžiosios Kunigaikštystės (LDK) ir Lietuvos bajorų didikų ir kunigaikščių (nuo 1783 m.) giminė, nuo XVII a. pabaigos dariusi didelę įtaką Lietuvos politiniame ir kultūriniame gyvenime.

## Kilmė

Kildino save iš Riurikaičių. Giminės pradininkas Smolensko dalinio kunigaikščio Vasiliaus Hlašinos vaikaitis Dmitrijus Hlušonokas (miręs 1510 m.), kuriam 1486 m. Aleksandras padovanojo Uogintų (Kaišiadorių rajonas) dvarą. Pagal šį vietovardį giminė ir gavo Oginskių vardą. XVII a. Oginskiai rėmė stačiatikių bažnyčią, vėliau tapo katalikais. Svarbiausios giminės valdos buvo Žemaitijoje ir Baltarusijoje.

## Dvarai


Vaizdas:Plunges Oginskio dvaras.JPG|Plungės dvaras
Vaizdas:Oginsky Palace in Vilnius.JPG|Oginskių rūmai
Vaizdas:Slushko Palace.jpg|Sluškų rūmai


## Žymiausi Oginskiai
* Aleksandras Oginskis (1590 m.-1653 m.) Minsko vaivada, Trakų kaštelionas;
* Marcijonas Aleksandras Oginskis (1632 m.-1690 m. sausio 5 d. Alovėje) – nuo 1670 m. Trakų vaivada, nuo 1684 m. LDK kancleris;
* Jonas Oginskis (m. 1684 m.) – nuo 1672 m. Mstislavlio vaivada, nuo 1682 m. LDK lauko etmonas, Polocko vaivada; 1675 m. ir 1683 m. dalyvavo kovose su turkais;
* Grigalius Antanas Oginskis, Jono sūnus (m. 1709 m. spalio 28 d. Liubline) – nuo 1698 m. Žemaitijos seniūnas, nuo 1703 m. LDK lauko etmonas. Kovojo su Sapiegomis, prisidėjo prie jų įtakos silpninimo (1700 m. Valkininkų konfederacija). Per Šiaurės karą kovojo su švedais ir jų sąjungininkais, 1703 m. su kitais suorganizavo LDK generalinę konfederaciją;
* Kazimieras Dominykas Oginskis, Jono sūnus (m. 1733 m.) – 1730–1733 m. Vilniaus vaivada;
* Ignotas Oginskis (1698 m. – 1775 m. kovo 9 d. Halėje) – 1732 m. Lietuvos vyriausiojo tribunolo maršalka, nuo 1744 m. LDK rūmų maršalka, nuo 1750 m. Didysis maršalka, nuo 1768 m. Vilniaus kaštelionas. Pasiuntinys Peterburge;
* Mykolas Kazimieras Oginskis, Jono proanūkis (1728 m. – 1800 m. sausio 31 d.), 1764–1768 m. Vilniaus vaivada, 1768–1793 m. LDK Didysis etmonas;
* Mykolas Kleopas Oginskis (1765 m. spalio 7 d. Guzove prie Varšuvos – 1833 m. spalio 15 d. Florencijoje, Italija) – visuomenės veikėjas, kompozitorius;
* Gabrielius Oginskis (1784 m. – 1842 m. gruodžio 15 d.) – vienas 1830–1831 m. sukilimo Lietuvoje vadų;
* Irenėjus Kleopas Oginskis, Mykolo Kleopo sūnus (1808–1863 m. Rietave, kitais duomenimis, 1870 m. Paryžiuje) – Raseinių bajorų maršalka. Rietavo dvare 1859 m. įsteigė agronomijos mokyklą, 1835 m. baudžiauninkus atleido nuo lažo. 1863 m. sukilimo dalyvis;
* Bogdanas Oginskis, Irenėjaus sūnus, (1848–1909 m.) – Rietave 1874 m. įsteigė šešiametę muzikos mokyklą, steigė įmones, rengė žemės ūkio parodas. 1892 m. Rietave pastatė pirmąją Lietuvoje elektrinę;
* Mykolas Oginskis, Irenėjaus sūnus, (1849–1902 m.) – Plungės dvaro savininkas.
Kapokmedis

**Kapokmedis** (*Ceiba*) – magnolijūnų (*Magnoliophyta*) skyriaus, dedešvinių (*Malvaceae*) šeimos augalų genties medžiai.

## Kapokmedžių paplitimas
Paplitęs Meksikoje, Centrinėje ir Pietų Amerikoje, Bahamuose, Karibuose, vakarų Afrikoje ir Pietryčių Azijoje tropinio klimato zonose.

## Kapokmedžių apibūdinimas
Gentyje aukščiausi tikrieji kapokmedžiai, užaugantys iki 70 m aukščio. Kapokmedžių stiebas gana šakotas, todėl sudaro didžiulę lają.
Žiedai stambūs, balti. Suaugę medžiai užaugina po kelis šimtus apie 15 cm ilgio vaisių (atsidarančios dėžutės). Dėžučių sienelės iš vidaus padengtos gausiais gelsvais blizgančiais plaukeliais, kurie primena medvilnės puoštą (dėl to rusiškai šį medį vadina *хлопковое дерево* 'medvilninis medis'). Plaukeliai sudaryti iš celiuliozės ir lignino. Plaukelius iš vaisių išiminėja rankomis, tad tai sunkus darbas. 

## Kapokmedžių rūšys
Gentyje apie 21 rūšį:
# *Ceiba acuminata* (S.Watson) Rose
# Smulkiažiedis kapokmedis *Ceiba aesculifolia* (Kunth) Britten & Baker f.
# *Ceiba allenii* Woodson
# *Ceiba boliviana* Britten & Baker f.	
# *Ceiba chodatii* (Hassl.) Ravenna
# *Ceiba crispiflora* (Kunth) Ravenna
# *Ceiba erianthos* (Cav.) K.Schum.
# *Ceiba glaziovii* (Kuntze) K.Schum.
# *Ceiba insignis* (Kunth) P.E.Gibbs & Semir
# *Ceiba jasminodora* (A.St.Hil.) K.Schum.
# *Ceiba lupuna* P.E.Gibbs & Semir
# Tikrasis kapokmedis *Ceiba pentandra* (L.) Gaertn.
# *Ceiba pubiflora* (A.St.-Hil.) K.Schum.
# *Ceiba rubriflora* Carv.-Sobr. & L.P.Queiroz
# *Ceiba salmonea* (Ulbr.) Bakh.
# *Ceiba samauma* (Mart. & Zucc.) K.Schum.
# *Ceiba schottii* Britten & Baker f.
# *Ceiba soluta* (Donn.Sm.) Ravenna
# Puošnusis kapokmedis *Ceiba speciosa* (A.St.-Hil.) Ravenna
# *Ceiba trischistandra* (A.Gray) Bakh.
# *Ceiba ventricosa* (Nees & Mart.) Ravenna
**Kaip atskirų rūšių statusas dar neaiškus:**
# *Ceiba phaeosanthum* K. Schum.
# *Ceiba pubiflorum* K. Schum.
# *Ceiba samiiia* K. Schum.

## Panaudojimas
Iš kapokmedžio vaisių gaunamas *kapokas* – lengvas pluoštas, kurio plaušai gerai plaukia, sunkiai įmirksta (todėl naudojami gelbėjimo liemenėms kimšti), lengvai užsidega. Kapoką naudoja minkštiems baldams, gelbėjimo liemenėms ir ratams, minkštiems žaislams prikimšti. Pluoštą taip pat naudoja kaip garsą ir šilumą izoliuojančią medžiagą. Verpimui netinka, tekstilei nenaudojamas. Šiais laikais daug kur pakeistas dirbtiniais pluoštais. 

Iš sėklų spaudžia pusiau džiūstantį aliejų, kuris naudojamas kaip ir medvilnės aliejus. Iš šio aliejaus daro muilą. 

## Šaltiniai

## Nuorodos

* google.co.uk / Ceiba tree
Richard Durbin

**Richard Joseph „Dick“ Durbin** (g. 1944 m. lapkričio 21 d., East St. Louis, Ilinojuje) – vyresnysis pagal rangą JAV senatorius iš Ilinojaus.

Jis yra valdančios demokratų partijos vienas iš lyderių, antras pagal svarbumą po Senato daugumos lyderio Harry Reid iš Nevados. Durbin yra daugumos *[[Whip]]*, tai reiškia, kad jis prižiūri, kad partijos nariai balsuotų taip, kaip pageidauja partijos vadovybė.

Durbin tėvas buvo airių kilmės William Durbin, mama Ona Kutkaitė (*Ann Kutkin*) – lietuvė, gimusi Jurbarke. Vidurinę mokyklą baigė 1962 m. Paskutinėse klasėse jam teko padirbėti pakuojant mėsą. 1966 m. baigė bakalauro studijas Džordžtauno universitete. Gavo teisininko laipsnį tame pačiame universitete 1969 m. ir pradėjo dirbti teisinėje srityje Ilinojaus valstijoje.

Durbinas yra katalikas, vedęs, žmona – Loretta Schaefer.
Neurozė

**Neurozė**, dar vadinama *psichoneuroze* arba *neurotiniu sutrikimu* – bendra sąvoka bet kokiems dvasinės pusiausvyros sutrikimams, kurie sukelia stresą, susierzinimą, tačiau skirtingai nei psichozės ar asmenybės sutrikimų atvejais, žmogaus gebėjimas racionaliai mąstyti ir gyventi įprastą gyvenimą tiesiogiai neveikiamas. Priskiriama psichoanalizės šakai (ne psichologijai ar psichiatrijai).

## Termino kilmė
Terminą ( 'nervas' + *osis* 'ligota, nenormali būsena') 1769 m. sukūrė škotų gydytojas *William Cullen*, turėdamas omenyje nervinės sistemos ligos sukeliamus jutimo bei judėjimo sutrikimus, kurių negalėjo susieti su fiziologinėmis priežastimis. Vėliau terminą ir susijusius dalykus analizavo Zigmundas Froidas, Karlas Jungas. Anglakalbėse šalyse šiuolaikinėje psichologijoje šis terminas formaliai nebenaudojamas, tačiau naudojamas šalyse, kuriose išlaikomi psichoanalizės aspektai (pvz., Prancūzijoje).

## Apibūdinimas
Kaip liga, neurozė pasireiškia įvairiomis būsenomis, kai emocinė įtampa arba pasąmonės konfliktas yra išreiškiamas įvairiais fiziniais, fiziologiniais, psichiniais būdais, pvz., isterija, neišvengiamas simptomas – nerimas. Neurozė gali pasireikšti kaip depresija, nerimo sutrikimai, manijos sutrikimai, baimės (fobijos), kartais kaip asmenybės sutrikimai. Paprasčiausiai neurozė buvo apibūdinta kaip „nesugebėjimas prisitaikyti prie aplinkos, nesugebėjimas pakeisti savo gyvenimo būdo ir nesugebėjimas ugdyti pilnesnę, sudėtingesnę asmenybę“. Neurozės nereikėtų painioti su psichoze, kuri yra rimtesnis sutrikimas.

Nors terminas reiškia sutrikimą ar ligą, tačiau apskritai neurozė yra natūralus žmogaus būties elementas. Neurozė patiriama daugumos žmonių; psichologinės problemos atsiranda tada, kai neurozės sukelti organizmo funkcijų kad ir nežymūs sutrikimai sukelia žmogui nerimą. Dažnai bandymai suvaldyti stresą ir atsikratyti nerimo tik paaštrina situaciją, sukeldami dar didesnį stresą.

Psichoanalizės teorija teigia, kad neurozė tam tikra prasme yra žmogaus ego apsaugos mechanizmo elementas, kai neurozei priskiriamais simptomais atliekama savireguliacija, „išlyginamas“ neatitikimas tarp pasąmonės ir sąmonės lygmenų; todėl tik problemas gyvenime keliantys jos reiškiniai turėtų būti vadinami neuroze.

## Gydymas
Neurozės gydymu užsiima psichoanalitikai, psichoterapeutai ir psichologai.
Evangeline Lilly

**Nikolė Evandželina Lili** (; g. 1979 m. rugpjūčio 3 d. Fort Saskačevane, Kanadoje) yra kanadiečių modelis ir aktorė. Ji labiausiai žinoma kaip *Kate* iš TV serialo *[[Dingę]]*.

Lilly trumpai yra dirbusi misionierės darbą ir gyvenusi trobelėje iš žolių Filipinuose. Nuo 14 metų ji savanoriškai dirbo vaikų labdaros labui. Lilly taip pat yra dirbusi stiuardese ir laisvai kalba prancūzų kalba.

Britų Kolumbijos mieste Kelowna ji buvo pastebėta gatvėje Fordo modeliavimo agentūros ir jai buvo pasiūlyta modeliuotojos karjera.

Didžiausia problema prieš Dingę filmavimą jai buvo gauti JAV darbo vizą, nors vizą ir gavo, bet dieną pavėlavo atvykti į filmaviomo vietą. 2004 metais jos alga šiame seriale buvo $80 000.

2006 m. gruodžio 14 d. Lilly buvo nominuota Auksiniam gaubliui už pagrindės aktorės vaidmenį dramoje. 2006 m. kovo mėn. JAV žurnalas *TV Guide* ją išrinko erotiškiausia moterimi JAV televizijoje.

Lilly buvo ištekėjusi už kanadiečių ledo ritulininko Murray Hone. 2009 metais ji susižadėjo su kitu Dingę aktoriumi Dominic Monaghan.

## Filmografija
### Kinas

### Televizija

## Nuorodos

* IMDb įrašas (anglų kalba)
Sofija Tyzenhauzaitė de Šuazel-Gufjė

**Sofija Tyzenhauzaitė de Šuazel-Gufjė** (; 1790–1878) – viena pirmųjų moterų rašytojų istorinėje Lietuvoje, rašė ir knygas leido prancūzų kalba.

## Biografija

Gimė prie Lydos, Žaludko dvare (dab. Baltarusijoje) Ignoto Tyzenhauzo (1760–1822 m.) ir Marijos Pšezdzieckytės šeimoje. Tėvai išsiskyrė, kai Sofija buvo dar maža, ji augo generolo Juozapo Morikonio ir jo žmonos Konstancijos Šadurskytės šeimoje, kartu su jų dukterimi Dorotėja Marikonyte. Čia gavo tinkamą išsilavinimą, namų mokytojai mokė bendrojo lavinimo dalykų, muzikos. Piešimo mokytojas buvo būsimasis VU profesorius Jonas Rustemas. Namuose buvo kalbama prancūzų kalba, kuri jai buvo gimtoji.

1812 m. pavasarį Sofija Taujėnų dvare susipažino, o vėliau ir susibičiuliavo su Rusijos imperatoriumi Aleksandru I. Ši bičiulystė truko iki Aleksandro I mirties. 1812 m. prancūzmečiu Didžiajai armijai užėmus Vilnių, susipažino su Napoleonu, kuris buvo ir pirmasis jos kūrybos vertintojas. 

Vėliau gyveno tėvo statytame Rokiškio dvare, kur 1818 m. vasario 3 d. miesto Šv. Mato bažnyčioje susituokė su Rusijos didiko ir Platelių dvaro savininko grafo Augusto de Šuazel-Gufjė sūnumi Antuanu Lui Oktavijumi (). Užaugino vieną sūnų Aleksandrą (), kurio krikšto tėvas buvo pats Rusijos imperatorius Aleksandras I. Po vyro mirties Sofija su sūnumi apsigyveno Platelių dvare ir kurį laiką jį valdė. XIX a. vid. dvaro rūmus ji rekonstravo – ant senų pamatų pastatė naujus. 

Sofija pažinojo daugelį iškilių ano meto Europos menininkų. 

Mirė 1878 m. gegužės 28 d. m. Nicoje (Prancūzija). Palaidota Monmoransi miesto Les Champeaux kapinėse (Sekcija C, kapavietė Nr. 765).

## Kūryba
S. Tyzenhauzaitė – viena pirmųjų istorinės Lietuvos rašytojų moterų. Kūrė ir knygas leido prancūzų kalba. Didžioji dalis kūrybos – istoriniai romanai, paremti tikrais istorijos faktais, susiję su to meto Lietuvos aukštuomenės moterų gyvenimu. Iš viso parašė 10 romanų.

Kūriniai:
* „Lenkas Santo Dominge, arba Jaunoji kreolė“ (1818 m., lietuviškas vertimas 2021 m.)
* „Barbora Radvilaitė“(1820 m., lietuviškas vert., 2022 m.)
* „Vladislovas Jogaila ir Jadvyga, arba Lietuvos sąjunga su Lenkija“ (1824 m., lietuviškas vert., 2021 m.)
* „Nykštukas politikas“ (1827 m., lietuviškas vert., 2024 m.)
* „Halina Oginskaitė, arba Švedai Lenkijoje“ (1831 m., lietuviškas vert., 2006 m.)
* „Atsiminimai apie Aleksandrą, Rusijos carą“ (memuarai, kitaip vadinosi – „Reminescencijas“, 1862 m., lietuviškas vert., 2004 m.)
* „Grafų Komorovskių Gertrūda, grafienė Feliksa Polocka: istorijos įvykiai“ (1875 m., lietuviškas vert., 2022 m.)
* „Litanijos“ (1878 m., lietuviškas vert., 2024 m.)

## Įdomūs faktai
* Napoleonas yra pasakęs, – ką aš pajutau malonaus tame žygyje į Rusiją, tai pažintis su Sofija..
* Aleksandravo kaimas Plungės rajone buvo pavadintas Sofijos sūnaus garbei
 
## Šaltiniai

## Nuorodos
* Danutė Mukienė. ''„Sofija Tyzenhauzaitė de Šuazel-Gufjė (pranc. Sophie de Choiseul-Gouffier, 1790 –1878)“'' // zemaitiuzeme.lt
Dzinanas

**Dzinanas** (kinų k. 濟南; pinyin *Jǐnán*) – miestas rytų Kinijoje, prie Hvanghės upės; Šandongo provincijos administracinis centras. 2,07 mln. gyventojų (2005). Išvystyta gumos, mašinų, metalurgijos, chemijos, tekstilės, maisto pramonė. Yra universitetas.

## Sportas
* Dzinano olimpinio sporto kompleksas ir OSC futbolo stadionas.
Džengdžou

**Džengdžou** () – miestas vidurio Kinijoje, Henano provincijos adm. centras. 6,46 mln. gyventojų (2020), aglomeracijoje gyvena daugiau kaip 9,4 mln. gyventojų. Svarbus susisiekimo mazgas, išvystyta mašinų ir medvilnės pramonė. Yra universitetas.

## Sportas
* Henan FC – futbolo klubas;

## Išnašos

## Nuorodos
*
Johann Baptist Edler von Lampi

**Johann Baptist Edler von Lampi** (1751 m. gruodžio 31 Tirolyje – 1830 m. vasario 11 Vienoje) – austrų dailininkas – portretistas.

## Paveikslai
* *Imperatorienės [[Jekaterina II|Jekaterinos II]] portretas.* (Sankt Peterburgas, Ermitažas), 1793 m., aliejus, 290 x 208 cm.
* *Grafo [[Aleksandras Puškinas|Aleksandro Puškino]] portretas.* (Sankt Peterburgas, Ermitažas), 1794 m., aliejus, 132 x 113 cm.
* *Kunigaikščio Boriso Galicino portretas.* (Sankt Peterburgas, Ermitažas), 1797 m., aliejus, 73 x 61 cm.
* *Austrijos imperatoriaus Franco II portretas.* (Viena, karo – istorijos muziejus), aliejus.
* *Grafienės Karolina ir Zoja Tomatis.* (Viena, Austrijos galerija), aliejus.
* *Feldmaršalo Johano Josefo Lichtenšeino princo (Johann Joseph Fürst von Liechtenstein) portretas.* (Viena, karo – istorijos muziejus), aliejus.
* *Imperatoriaus Franco I portretas.* (Vienos muziejus), 1825 m., aliejus.
* *Sofijos Tyzenhauzaitės portretas.* (Žemaičių muziejaus „Alka“), aliejus.
ir kt.

## Galerija

Image:Sofija Tyzenhauzaitė de Šuazel-Gufjė.jpg|Sofijos Tyzenhauzaitės portretas 
Image:Johann-Baptist Lampi d. Ä. 003.jpg|Grafo Aleksandro Puškino portretas 
Image:Andrei Razumovski.jpg|Grafo Andreas Razumovski portretas
Image:Catherine II by J.B.Lampi (1793, Hermitage).jpg|Imperatorienės Jekaterinos portretas II
Image:Francišak Sapieha. Францішак Сапега (J. Lampi, 1810).jpg|Pranciškus Sapiega
Fudžou

**Fudžou** () – miestas Kinijoje, Fudziano provincijos adm. centras. 1,18 mln. gyventojų (2005). Uostas prie Mindziango upės žiočių, Rytų Kinijos jūros pakrantėje. Išvystyta maisto, lengvoji, chemijos, laivybos pramonė, dailės amatai.

Šiame mieste evangelizaciją vykė ir vėliau palaidotas lietuvis jėzuitų misionierius Andrius Rudamina.

## Panorama
Fušunas

**Fušunas** (kinų k. 撫順, pinyin *Fǔshùn*) – miestas šiaurės rytų Kinijoje, Liaoningo provincijoje, prie *Hunhe* upės. 1,40 mln. gyventojų (2005). Didelis akmens anglies gavybos centras, išvystyta chemijos pramonė, juodoji ir spalvotoji metalurgija, mašinų gamyba.
Hugo Benjamín Ibarra

**Hugas Benchaminas Ibara** (*Hugo Benjamín Ibarra*; g. 1974 m. balandžio 1 d.) – buvęs Argentinos futbolininkas, gynėjas.

## Karjera
Kitados rungtyniavo tokiuose klubuose kaip Colón de Santa Fe, Boca Juniors, Porto, vėl grįžo į Boca Juniors, Monaco FC, RCD Espanyol, o baigė karjerą Boca Juniors.

Su Argentinos rinktine žaidė 1999 m. Copa América čempionate.

## Laimėjimai
* Primera División Argentina Apertura 1998 m. (su Boca Juniors)
* Primera División Argentina Clausura 1999 m. (su Boca Juniors)
* Primera División Argentina Apertura 2000 m. (su Boca Juniors)
* Copa Libertadores 2000 m. (su Boca Juniors)
* Tarpžemyninė taurė 2000 m. (su Boca Juniors)
* Copa Libertadores 2001 m. (su Boca Juniors)
* Portugalijos Supertaurė 2002 m. (su FC Porto)
* Copa Libertadores 2003 m. (su Boca Juniors)
* Recopa Sudamericana 2005 m. (su Boca Juniors)
* Primera División Argentina Apertura 2005 m. (su Boca Juniors)
* Copa Sudamericana 2005 m. (su Boca Juniors)
* Primera División Argentina Clausura 2006 m. (su Boca Juniors)

## Dalyvavimas čempionatuose

|}

## Išnašos

## Nuorodos
*
Club Atlético Lanús

**Lanuso „Club Atlético Lanús“** – Argentinos futbolo klubas iš Lanuso miesto Buenos Airių provincijoje. Dar žinomas kaip **CA Lanús**.

## Istorija
1915 m. įkurtas klubas. Ilgą laiką žaidė antrame, o 1979–1981 m. trečiame divizione. Nuo 1992–1993 m. sezono rungtyniavo aukščiausioje šalies lygoje. 2016 m. sezone tapo Argentinos čempionais.

## Laimėjimai
;  **[[Primera División (Argentina)|Pirmasis divizionas]]: 
*  **Čempionai (2):** 2007 Apertura, 2016 m.

;  **Antrasis divizionas: 
*  **Nugalėtojai (1):** 1991–92 m.

;  **[[Primera B Metropolitana]]: 
*  **Nugalėtojai (1);** 1950, 1964, 1971, 1976 m.

;  [[Argentinos futbolo supertaurė]] (1):
* **Nugalėtojai (1):** 2016 m.

;  Argentinos dviejų šimtų metų jubiliejaus taurė (1):
* **Nugalėtojai (1):** 2016 m.

; [[Copa Sudamericana]] (1)
*  **Čempionai**: 2013 m.
*  **Antroji vieta:*' 2020 m.

;[[Copa CONMEBOL]]
* [[1996]] m.

== Sezonai ==
; Pastarųjų metų sezonai


== Spalvinė gama ==



== Apranga ==
; Sportinės aprangos pokyčiai.
* Namuose žaidžia tradicine apranga. 



== Garsesni žaidėjai ==
; Futbolininkai, atstovavę [[Argentinos vyrų futbolo rinktinė|Argentinos nacionalinei rinktinei]]
*  Lautaro Acosta, saugas *(„vingeris“)*;
*  Eduardo Salvio, saugas *(„vingeris“)'';
; Užsieniečiai
*  Juan José Cáceres, gynėjas;

## Treneriai

*  Manuel Fleitas Solich (1932), (1937), (1946)
*  Mario Fortunato (1950)
*  Pedro Dellacha (1960s)
*  Norberto Raffo (1975), (1979–80)
*  Ricardo Trigilli (1985)
*  Miguel Ángel Russo (1989–1993)
*  Patricio Hernández (1994)
*  Hector Cúper (1995–1997)
*  Mario Gómez (1997–1999)
*  Mario Zanabria (1999)
*  Miguel Ángel Russo (1999–00)
*  Héctor Veira (2000–01)
*  Carlos Aimar (2001–02)
*  Osvaldo Sosa (2002–03)
*  Miguel Ángel Brindisi (2003–04)
*  Carlos Ramacciotti (2004)
*  Néstor Gorosito (2004–2005)
*  Ramón Cabrero (2005–2008)
*  Luis Zubeldía (2008–2010)
*  Gabriel Schürrer (2011–2012)
*  Guillermo Barros Schelotto (2012–2015)
*  Jorge Almirón (2016–2017)
*  Ezequiel Carboni (2017–2018)
*  Luis Zubeldía (2018–2021)
*  Jorge Almirón (2022)
*  Frank Darío Kudelka (2022–)
*  Mauricio Pellegrino

## Išnašos

## Nuorodos
* Oficiali klubo svetainė
* SOCCERWAY
* FLASHSCORE
* Transfermarkt
* Globalsportsarchive
Koetyvų sala

**Koetyvų sala** () – mažytė Seišelių sala, esanti 290 km į pietus nuo Mahė salos. Kartu su Pleito sala, artimiausia kaimyne atitolusia 171 km į šiaurės vakarus, ji sudaro Pietinę Koralų grupę priklausančią Seišeliams. Salos plotas 9,31 km², joje gyvena 252 žmonės. Pavadinimas kilo nuo Koetyvų kavalerijos, atradusios salą 1771 m. Iki 1908 m. sala buvo politinė Mauricijaus dalis.

Šiuo metu sala yra Seišelių prekybos valdybos nuosavybė. Koetyvų sala dažniausiai žinoma dėl krevečių ūkio, kuris prasidėjo ankstyvaisiais 1990 m. (nuo 1989–1992 m. verlsas buvo augimo fazėje). Sala taip pat augina vaisius, kuriuos parduoda turguose Mahės saloje.
Kosmoledas

**Kosmoledas** () – Aldabros salų grupės koralinis atolas, priklausantis Seišeliams. Koralinė sala iš vakarų į rytus ištįsusi 14,5 km, iš šiaurės į pietus – 11,5 km. Bendras salos plotas sudaro 5,2 km², tuo tarpu lagūnos plotas lygus 145 km². Artimiausia sala yra Astovė, esanti 38 km į pietus. Kosmoledo ir Astovės salos kartu dažnai vadinamos Kosmoledo grupe, kuri yra Aldabros salų grupės dalis.

Iš viso yra maždaug 20 atskirų salelių ir koralinių rifų Kosmoledo salų grupėje, iš kurių didžiausios yra Menai (vakaruose) ir Grande Ile (pietryčiuose) salos:

* Menai (bendru susitarimu šiuo metu apleista) 2,3 km²
* Ile du Nord
* Ile Nord-Est
* Ile du Trou
* Goelette
* Grande Polyte
* Petit Polyte
* Grande Ile (su žvejų nameliais) 1,6 km²
* Pagode
* Ile du Sud
* Ile Moustiques
* Ile Baleine
* Ile Chauve Souris
* Ile du Sud-Ouest
* Ile aux Macaques
* Ile aux Rats
* Ile du Nord-Quest
* Ile Observation
* Ile Sud-Est
* Ilot la Croix
Ford Fox platforma

**Ford Fox Platforma** buvo platforma skirta galinių ratų varomiems automobiliams. Ją Ford naudojo 15 metų Šiaurės Amerikos rinkoje. Ji buvo kurta, kad būtų lengva ir paprasta. Platforma pirmą kartą pasirodė su Ford Fairmont ir Mercury Zephyr automobiliais 1978 metais.

Automobiliai, kurie naudojo platformą:
* 1978-1983 Ford Fairmont
* 1978-1983 Mercury Zephyr
* 1979-1993 Ford Mustang
* 1979-1986 Mercury Capri
* 1980-1988 Ford Thunderbird
* 1980-1988 Mercury Cougar
* 1981-1982 Ford Granada
* 1982-1987 Lincoln Continental
* 1983-1986 Ford LTD
* 1983-1986 Mercury Marquis
* 1984-1992 Lincoln Mark VII

## SN-95

Ford Fox Mustangas buvo atnaujintas 1994 metais pagal **SN-95** programą. Platformos gamyba buvo sustabdyta 2004 metais, ją pakeitė 2005 metų Ford Mustang su Ford D2C platforma.

Automobiliai, kurie naudojo platformą:
* 1994-2004 Ford Mustang
Seišelių herbas

**[[Seišeliai|Seišelių]] salų herbe** vaizduojamas skydas, kuriame ant žalios kalvos yra vėžlys. Viduryje kalvos stovi kokoso medis. Fone matosi mėlyna jūra su pora salų ir laiveliu šalia jų. Ant skydo viršaus yra padėtas sidabrinis šalmas, virš kurio pavaizduotas tropinis paukštis, skrendantis virš mėlynos ir baltos bangų. Skydas apsuptas dviejų kardžuvių. Po skydu yra parašytas Seišelių šūkis: „Finis Coronat Opus“ (lotyniškai „Pabaiga vainikuoja darbą“).
Club Atlético Nueva Chicago

**Buenos Airių „Nueva Chicago“** – Argentinos futbolo klubas iš Buenos Airių miesto Mataderoso kvartalo.

## Istorija
1911 m. įkurtas futbolo klubas. Pavadinimas reiškia „Naujoji Čikaga“. 1930 m. laimėjo mėgėjų lygą, 1981 m. Argentinos antrąjį divizioną, 2006 m. antrojo diviziono *[[clausura]]* turnyrą.

2015 m. sezone pateko į stipriausią šalies futbolo lygą, tačiau liko dvidešimt šeštoje vietoje ir iškrito į žemesnį divizioną. Nuo 2016 m. sezono varžėsi Antrame divizione (II).

## Laimėjimai
;  **[[Primera B Nacional|Antrasis divizionas]]: 
*  **Nugalėtojai (3):** 1930, 1981, 2013–2014 m.
;  **Trečiasis divizionas: 
*  **Nugalėtojai (1):** 1940 m.

## Sezonai

; Pastarųjų metų sezonai

## Spalvinė gama

## Apranga
; Sportinės aprangos pokyčiai.
* Namuose žaidžia tradicine apranga. 

## Garsesni žaidėjai
; Futbolininkai, atstovavę Argentinos nacionalinei rinktinei
* 

## Treneriai

## Išnašos

## Nuorodos
* SOCCERWAY
* FLASHSCORE
* Transfermarkt
* Globalsportsarchive
Ford CD2 platforma

**Ford CD2 platforma** („C/D-Klasė“ dar žinoma kaip **U204**) – automobilių platforma, skirta visureigiams. Taip buvo pirmoji platforma, kurią kūrė Mazda ir Ford. 2008 m. šią platformą pakeitė Ford EUCD.

Platformą naudojantys automobiliai:
* 2001–2006 Mazda Tribute
* 2001–2007 Ford Escape
* 2005–2007 Mercury Mariner
Quilmes Atlético Club

**Kilmeso „Atlético Club“** – vienas seniausių Argentinos futbolo klubų, įsikūręs Kilmeso mieste, Buenos Airių provincijoje.

## Istorija

1887 m. įkurtas klubas. Kitados rungtyniavo nacionaliniame čempionate, aukščiausioje šalies futbolo lygoje. Vėlesniais metais iškrito į žemesnį divizioną. 

1949, 1961, 1975, 1987, 1991 m. tapo Antrojo diviziono nugalėtojais. 

1978 m. tapo pirmojo *metropolitano* diviziono nugalėtojais.

Nuo 2012–2013 m. sezono varžėsi Primera divizione (I). Nuo 2017–2018 m. sezono žaidė Antrame divizione (II).

## Laimėjimai
;  **[[Primera División (Argentina)|Pirmasis divizionas]]: 
*  **Čempionai (2):**
* 1912, 1978 Metropolitano
;  **Antrasis divizionas: 
*  **Nugalėtojai (1);** 1990–1991 m.
;  **[[Primera B Metropolitana]]: 
*  **Nugalėtoaji (4):** 1949, 1961, 1975, 1986–1987 m.

== Sezonai ==

; Pastarųjų metų sezonai


== Spalvinė gama ==



== Apranga ==
; Sportinės aprangos pokyčiai.
* Namuose žaidžia tradicine apranga. 



== Garsesni žaidėjai ==
; Futbolininkai, atstovavę [[Argentinos vyrų futbolo rinktinė|Argentinos nacionalinei rinktinei]]
*  Leonel Vangioni,:

== Treneriai ==


== Išnašos ==


== Nuorodos ==

* **Oficiali klubo svetainė'''
* SOCCERWAY
* FLASHSCORE
* Transfermarkt
* Globalsportsarchive
Ford Edge

**Ford Edge** – vidutinio dydžio visureigis, kurį gamina „Ford Motor Comapny“. Edge yra gaminamas ant Ford CD3 platformos, kurią dalinasi su Ford Fusion, Mercury Milan ir Lincoln MKZ sedanais. Visureigis publikai pirmą kartą pristatytas 2006 m. Šiaurės Amerikos tarptautinėje automobilių parodoje.
Dia (palydovas)

**Dia** – natūralus Jupiterio palydovas, 2000 metais atrastas Havajų universiteto astronomų komandos, kuriai vadovavo Scott S. Sheppard (David C. Jewitt, Jan Kleyna, Yanga R. Fernández, Eugene A. Magnier), 2,2 m. skersmens teleskopu. Atradus palydovas buvo laikinai pavadintas S/2000 J 11. Dią stebėti trukdo greta esantis labai šviesus Jupiteris. Po atradimo Dia buvo „pamesta“, tačiau 2010 m. vėl iš naujo atrasta.

Mitologinis vardas Dia tiesiogiai reiškia „toji, kuri priklauso Dzeusui“.

Dia priklauso Himalijos palydovų grupei, būdama viena mažiausių jos narių.

## Šaltiniai
Vilija Blinkevičiūtė

**Vilija Blinkevičiūtė** (g. 1960 m. kovo 3 d. Linkuvoje) – Lietuvos teisininkė, politikė.

## Biografija
1978 m. baigė Linkuvos vidurinę mokyklą (aukso medaliu), įstojo į Vilniaus valstybinio universiteto teisės fakultetą, kurį baigė 1983 m. ir įgijo teisininkės kvalifikaciją.

1983–1990 m. LTSR socialinės apsaugos ministerijos revizorė, Pensijų valdybos Valstybinių pensijų skyriuje vyresnioji inspektorė. 1990–1994 m. Socialinės apsaugos ministerijos darbo santykių teisinio reguliavimo skyriaus konsultantė, vėliau vyriausioji juriskonsultė. 1994–1996 m. LR SADM sekretorė, 1996–1999 m. LR socialinės apsaugos ir darbo viceministrė.

2000 m. lapkričio 9 d. – 2008 m. gruodžio 9 d. LR socialinės apsaugos ir darbo ministrė. 2004–2009 m. Lietuvos Respublikos Seimo narė. Nuo 2009 m. Europos Parlamento narė. 2014 m. išrinkta Europos Parlamento Moterų teisių ir lyčių lygybės komiteto pirmininko pavaduotoja, 2017 m. Moterų teisių ir lyčių lygybės komiteto pirmininke. 2019 m. išrinkta Europos Parlamento Užimtumo ir socialinių reikalų komiteto pirmąja pavaduotoja.

2021 m. tapo Lietuvos socialdemokratų partijos pirmininke.

### 2008 m. krizė
2008 m. ekonominės krizės išvakarėse buvo socialinės apsaugos ir darbo ministrė. Po 11 metų sudarytas Seimo biudžeto ir finansų komitetas, tyręs krizės priežastis, kaltino V. Blinkevičiūtę dėl „beatodairiško pensijų didinimo“ ir fiskalinės drausmės pažeidimų, kas prisidėjo prie gilaus ekonominio nuosmukio šalyje.

### 2024 m. Seimo rinkimai
2024 m. V. Blinkevičiūtė vadovavo Lietuvos socialdemokratų partijai Seimo rinkimuose, kurie partijai buvo sėkmingi ir ji tapo didžiausia frakcija Seime. 2024 m. spalio 30 d. V. Blinkevičiūtė pareiškė, kad atsisako būti nominuota Lietuvos ministro pirmininko pareigoms motyvuodama amžiumi bei sveikata. V. Blinkevičiūtė paskelbė, kad partijos prezidiumas nusprendė siūlyti G. Palucką kandidatu į Lietuvos ministrus pirmininkus. V. Blinkevičiūtė taip pat patvirtino savo ketinimą tęsti Europos Parlamento nario kadenciją (iki 2029 m.).

## Apdovanojimai
* Lietuvos valstybės ordino Ordino „Už nuopelnus Lietuvai“ Komandoro kryžius, 2004 m.

## Nuorodos

* Asmeninė svetainė
* Puslapis oficialioje Europos Parlamento svetainėje
* V. Blinkevičiūtės puslapis oficialioje LR Seimo svetainėje ;
* V. Blinkevičiūtės puslapis oficialioje LR Vyriausybės svetainėje ;
* 2008 m. Lietuvos Respublikos Seimo rinkimai.

## Šaltiniai

|-

|-
Laura

**Laura** – moteriškas vardas, kilęs iš lotynų kalbos žodžio *Laurus* ir reiškia lauro medį. Lauro lapai – tai pasiekimo ženklas, jais būdavo vainikuojami valdovai, sportininkai.

Vardadieniai (pagal lietuviškus šaltinius): birželio 17, spalio 19.

Laurų šventosiomis globėjomis laikomos šv. Laura iš Kordobos (m. 864, paminėjimo diena – spalio 19) ir mažiau populiari šv. Laura iš Konstantinopolio (m. 1453 m., paminėjimo diena – gegužės 29 d.).

## Išnašos
Raimondas Šukys

**Raimondas Šukys** (g. 1966 m. spalio 27 d. Šiauliuose) – Lietuvos teisininkas, politikas, Seimo narys, buvęs LR vidaus reikalų ir  LR sveikatos apsaugos ministras, teisėtyrininkas civilistas.

## Biografija
1984 m. baigė Šiaulių J. Janonio vidurinę mokyklą. Tais pačiais metais įstojo į Vilniaus valstybinio universiteto Teisės fakultetą, jame 1992 m. su pagyrimu baigė teisės studijas ir įgijo teisininko kvalifikaciją. 1996 m. baigė VU doktorantūros studijas, parengė socialinių mokslų teisės krypties disertaciją (kol kas dar negynė).

1992–2004 m. VU Teisės fakulteto Civilinės teisės ir civilinio proceso katedros (dab. Privatinės teisės katedra) asistentas. Skaitė paskaitas vartotojų teisių gynimo ir konkurencijos teisės temomis, vedė civilinės teisės seminarus, vadovavo kursiniams ir baigiamiesiems darbams.

1991–1992 m. laikraščio „Šiaulių kraštas“ teisininkas. 1992–1994 m. dirbo konsultacinėje bendrovėje „Verslo raktas“. 1993–1994 m. LDDP frakcijos referentas. 1994–1997 m. LR Seimo Ekonominių nusikaltimų tyrimų komisijos patarėjas. 1998–1999 m. UAB „BNA grupė“ juriskonsultantas. 1999–2000 m. LR Vyriausybės kanceliarijos Teisės ir teisėtvarkos departamento patarėjas civilinės teisės klausimais.

2000–2012 m. ir nuo 2024 m. Seimo narys. Nuo 2006 m. liepos 12 d. iki 2007 m. gruodžio 10 d. LR vidaus reikalų ministras. 2000–2004 m. dirbo VIII Seimo Teisės ir teisėtvarkos komitete. 2000–2001 m. LRS TTK pirmininkas. 2001–2004 m. TTK pirmininko pavaduotojas.

2009 m. rugsėjo 22 d. – 2010 m. kovo 10 d. ir nuo 2025 m. LR Seimo Pirmininko pirmasis pavaduotojas , 2010–2012 m. LR sveikatos apsaugos ministras.

2012–2013 m. teisingumo ministro patarėjas. 2013–2018 m. Seimo kontrolierius. Nuo 2019 m. Užimtumo tarnybos Šiaulių klientų aptarnavimo departamento vadovas.

## Šaltiniai

|-
Karpo (palydovas)

**Karpo** (; ) arba **Jupiteris XLVI** – natūralus Jupiterio palydovas, atrastas 2003 m. Havajų Universiteto astronomų komandos, kuriai vadovavo Scott S. Sheppard (Brett J. Gladman, John J. Kavelaars, Jean-Marc Petit, Lynne Allen, David C. Jewitt, Jan Kleyna). Po atradimo pavadintas **S/2003 J 20** vardu, o 2005 m. pradžioje gavo galutinį vardą.

## Savybės
Kaip ir Temista, Karpo yra vienintelis specifinės palydovų grupės narys (t. y., savo orbitos charakteristikomis nepanašus į kitus Jupiterio palydovus). Tai tolimiausias nuo Jupiterio palydovas, besisukantis aplink Jupiterį ta pačia kryptimi kaip ir pats Jupiteris aplink savo ašį (tolimiausia progradinė orbita). Palydovas apskrieja Jupiterį per šiek tiek daugiau nei 456 Žemės dienas.

## Pavadinimas
Karpo pavadintas vienos iš trijų Atėnuose garbintų pavasario gėlių ir vasaros bei rudens vaisių deivių vardu, pagal Graikų mitologiją. Metinė šventė jų garbei buvo vadinama *Horaea*. Pagal Hesoidą,  tos deivės buvo Dzeuso dukterys, visos kartu vadinamos horomis, nors tarp Hesoido nurodomų vardų Karpo nėra.

## Šaltiniai
Europos Sąjungos Teisingumo Teismas

**Europos Sąjungos Teisingumo Teismas** (**ESTT**, ) arba **Europos Teisingumo Teismas** (**ETT**) – aukščiausiasis Europos Sąjungos teismas. Teismas įsteigtas 1952 m. Jo buveinė yra Liuksemburge. Teismo procesas vyksta viena Europos Sąjungos valstybine kalba. Darbo kalba – prancūzų.

## Veikla
Teismo paskirtis – užtikrinti, kad visose ES valstybėse narėse ES teisės aktai būtų aiškinami ir taikomi vienodai, kad teisė būtų vienoda visiems. Pavyzdžiui, jis užtikrina, kad valstybių narių teismai tuo pačiu klausimu nepriimtų skirtingų sprendimų.

Teismas taip pat užtikrina, kad ES valstybės narės ir institucijos laikytųsi teisės aktų nuostatų. Teismas turi galią spręsti valstybių narių, ES institucijų, įmonių ir asmenų teisinius ginčus.

Kad Teisingumo Teismas galėtų greičiau spręsti daugybę bylų ir teikti piliečiams geresnę teisinę apsaugą, 1989 m. buvo įsteigtas Pirmosios instancijos teismas. Šis teismas (veikiantis prie Teisingumo Teismo) turi teisę nagrinėti ir spręsti tam tikrų kategorijų bylas, ypač privačių asmenų, bendrovių ir kai kurių organizacijų pateiktus ieškinius bei bylas, susijusias su konkurencijos teise.

## Sudėtis

Teismą sudaro po vieną teisėją iš kiekvienos valstybės narės, kad būtų atstovaujama visoms 28 ES nacionalinėms teisinėms sistemoms. Vis dėlto, kad darbas būtų našesnis, visos sudėties Teismas posėdžiauja retai. Paprastai posėdžiauja tik 13 narių Didžioji kolegija arba 5 arba 3 teisėjų kolegijos.

Teismui padeda aštuoni generaliniai advokatai. Jų užduotis teikti pagrįstas nuomones dėl Teismo nagrinėjamų bylų. Jie tai turi daryti viešai ir nešališkai.

Teisėjai ir generaliniai advokatai – tai žmonės, kurių nešališkumas nekelia abejonių. Jie turi kvalifikaciją ir sugebėjimus, kurių reikia aukščiausioms teisėjų pareigoms jų gimtojoje šalyje užimti. Į Teisingumo Teismą jie skiriami bendru ES valstybių narių vyriausybių sutarimu. Kiekvienas narys skiriamas šešeriems metams ir gali būti paskirtas dar vienai kadencijai.

Ir Teisingumo Teismas, ir Pirmosios instancijos teismas iš savo narių išsirenka pirmininką trejiems metams, kuris gali būti skiriamas dar vienai kadencijai. 2003 - 2015 m. Teisingumo Teismo pirmininku buvo Vasiliosas Skūrisas (*Vassilios Skouris*) iš Graikijos. 2015 m. spalio 8 d. nauju pirmininku buvo išrinktas Koen Lenaerts  iš Belgijos. Pirmosios instancijos teismo pirmininkas yra Bo Vesterdorfas (*Bo Vesterdorf*) iš Danijos.

Europos Sąjungos ir jos tarnautojų teisiniams ginčams spręsti buvo įsteigta nauja teisminė institucija – Europos Sąjungos tarnautojų teismas. Šis teismas sudarytas iš septynių teisėjų ir veikia prie Pirmosios instancijos teismo.

## ETT ir Lietuva
ETT teisme dirba teisėjas iš Lietuvos – Egidijus Jarašiūnas (anksčiau - Pranas Kūris). Pirmosios Instancijos Teisme – Egidijus Bieliūnas (anksčiau - Vilenas Vadapalas). Kūris ir Vadapalas - teisininkai tarptautininkai, habilituoti daktarai, VU profesoriai, viešosios tarptautinės teisės specialistai, apgynę disertacijas iš atitinkamos srities.

## Nuorodos
*Tinklavietė
Gausiažiedis serbentas

**Gausiažiedis serbentas** (*Ribes multiflorum*) – agrastinių (*Grossulariaceae*) šeimos augalas. Savaime auga Pietų ir Pietryčių Europoje. Ištvermingas žiemą, vėlai žydi, atsparus miltligei.

## Veislės
Iš šios rūšies sukurta šios veislės:
* Rondom,
* Heinemans rote Spätlese,
* Rolan,
* Detvan,
* Tatran,
* Slovakia
Varševičiaus serbentas

**Varševičiaus serbentas** (*Ribes warszewiczii*) – agrastinių (*Grossulariaceae*) šeimos augalas. Kaip laukinio jo dabar nerandama. Isšiskiria tamsiai raudonomis rūgščiomis uogomis.

## Veislės
Rūšeis pagrindu sukurtos šios veislės:
* Varševiča
* Viksnes sarkana
Altorius

**Altorius** – liturginis baldas. Skirtas religiniam aukojimui. Statomi kulto vietose (bažnyčiose, šventyklose).

## Savybės
Dažniausiai akmeninis. Dėl silpnų bažnyčios grindų kartais būna dalinai medinis.

Naudojamas daugelyje kultūrų, religijų. Ypač būdingi judaizmui, krikščionybei, neopagonybei, šintoizmui, hinduizmui, budizmui ir daoizmui.

Katalikų bažnyčioje altorius yra svarbiausia bažnyčios dalis, vieta su stalu. Prie altoriaus kunigas Šv. Mišių metu meldžiasi ir aukoja Šv. Mišių auką. Anksčiau altorius statytas bažnyčios arba presbiterijos viduryje, dabar katalikų bažnyčios didysis altorius yra prie galinės presbiterijos sienos, atitvertas nuo navos baliustrada, prie kurios yra dalijama komunija. Šoniniai altoriai statomi koplyčiose arba šoninėse navose.

Nuo VII a. taip pat naudojami nešiojamieji altoriai, vadinami *portatiliai*.

Judaizme judėjai altorių naudojo deginamoms aukoms (korbanas).
Atgaila

**Atgaila** – nuoširdus apgailestavimas dėl atliktų nuodėmių, lydimas kaltės jausmo.
* Atgaila krikščionybėje.
* Atgaila (Panevėžys)  – kaimas Panevėžio rajone.
Guangdžou

**Guangdžou** (kinų k. 广州, pinyin *Guǎngzhōu*; **Kantonas** ) – Guangdongo provincijos administracinis centras, išsidėstęs prie Perlų upės deltos. Pagal gyventojų skaičių trečias Kinijos miestas ir vienas iš penkių Kinijos valstybinės reikšmės miestų. Pagal gyventojų gausumą didžiausias miestas pietinėje Kinijoje, vienas didžiausių šio regiono ekonomikos centrų ir uostas, turintis 13,50 mln. gyventojų (2016 m.). Guangdžou priklauso Perlų upės deltos ekonominei zonai, sudarydamas didžiausią pasaulyje miestų aglomeraciją, kur 54,743 km² plote gyvena 58,74 mln. gyventojų. Guangdžou ir kitų miestų megalopolio gyventojų populiacija yra didesnė už Australijos, Kanados ar Argentinos gyventojų skaičių. Honkongas ir Makau nors ribojasi, bet šiai ekonominei zonai nepriklauso. Su Honkongu ir Makau Perlų upės deltos megalopolio plotas sudaro 57,798 km² ir čia gyvena apie 66,6 milijonus žmonių. 

## Pramonė
Yra tarptautinis oro uostas, jūrų uostas (metinė krovinių apyvarta virš 15 mln. tonų). Išvystyta tekstilės, maisto, mašinų, chemijos, gumos, odos, avalynės, popieriaus, poligrafijos pramonė, metalurgija.

## Mokslas ir amatai
Mieste vyrauja dailės amatai, yra Sun Jatseno universitetas. 

## Architektura
Gausu įvairių religijų šventyklų: budistų Šešių banjanų šventykla (537 m.), krikščionių Šv. širdies katedra (1888 m.), *Huaisheng* mečetė ir kt.

## Istorija
Miestas įsikūrė maždaug III a. pr. m. e. ; 214 metais  pr. m. e. Guangdžou vadinosi *Chu Ting*. Nuo 2006 m. Vilnių ir Guangdžou sieja susigiminiavusių miestų partnerystės ryšiai. 

## Šaltiniai

## Nuorodos
* timeanddate.com / Current Local Time in Guangzhou, Guangdong, China (Canton) | *[[Anglų kalba|Anglų k.]]* 
* weather.com / Weather for Guangzhou | *Anglų k.*
* gz.gov.cn / Guangzhou International ; *Is the official website of People's Government of Guangzhou Municipality* | *Anglų k.*
* tripadvisor.co.uk / Guangzhou Tourism: Best of Guangzhou | *Anglų k.*
* skyscraperpage.com / Guangzhou Skyscraper Diagram | *Anglų k.*
Guijangas

**Gujangas** (kinų k. 貴陽, pinyin *Guìyáng*) – miestas Kinijos pietvakariuose, prie *Nanming-he* upės; Guidžou provincijos adm. centras. 1,17 mln. gyventojų (2005). Išvystyta metalurgija, mašinų pramonė, chemijos, maisto, tekstilės, popieriaus pramonė. Yra universitetas.

## Istorija

Miestas įkurtas 1283 m., valdant *Yuan* dinastijai. Tuomet jis vadinosi *Shunyuan* (paklūstantis *Yuan* dinastijai).
Geručiai (Pakruojis)

**Geručiai** – kaimas Pakruojo rajono savivaldybėje, 4 km į šiaurę nuo Žeimelio, prie pat Lietuvos ir Latvijos valstybių sienos. Prateka Beržtalis (įtekantis į Yslykį ties Pilsrundalė). Išlikusi Geručių dvaro (anksčiau Glebavos) sodyba.

## Etimologija

XVI a. 2-ojoje pusėje šiose vietovėse dvarą įkūrė Trakų vaivada Jonas Hlebavičius. XIX a. viduryje dvaras vadinosi ***Glebava*** () pagal dvarininko pavardę (dvarininkinis vietovardis). XX a. tarpukariu išparceliavus dvarą, kaimas pavadintas ***Geručiais***.

## Istorija

Labai senas ir buvęs stambiausias dvaro centras Žeimelio apylinkėse.

## Gyventojai

### Žymūs žmonės
* kaime gimė matematikas, diplomatas, profesorius, habilituotas fizinių mokslų daktaras Vaidievutis Ipolitas Geralavičius (1952–).
* kaime gimė Dailis Alfonsas Barakauskas, inžinierius, ekonomistas, seimo narys, ministras, politinis veikėjas (1952–).

## Šaltiniai

* Geručių (Glebavos) buv. dvaro sodyba // kvr.kpd.lt
1973 m. naftos krizė

**1973 m. naftos krizė** („**naftos embargas**“) – ekonominė krizė, prasidėjusi 1973 m. spalio 17 d., kai OPEC valstybės kartu su Egiptu ir Sirija Teismo dienos karo metu pareiškė, kad jos netieks naftos valstybėms, palaikančioms Izraelį šiame konflikte. Tai visų pirma palietė JAV ir jų sąjungininkus Vakarų Europoje. Per kitus metus naftos kaina paaugo nuo 3 iki 12 dolerių už barelį.

1973 m. naftos krizė yra pati didžiausia žinoma energetinė krizė. OPEC sumažino naftos gavybos apimtis ne tik siekdama daryti įtaką pasaulinėms kainoms. Jų pagrindinis tikslas buvo padaryti politinę įtaką pasaulio visuomenei ir sumažinti Vakarų valstybių pagalbą Izraeliui.

Jos rezultatas buvo Bendros rinkos ministrų tarybos deklaracija, kuri palaikė arabus. Be to beveik visos Afrikos valstybės nutraukė diplomatinius santykius su Izraeliu. Susidariusi politinė situacija sustiprino Izraelio priklausomybę nuo JAV ir parodė tikrą išsivysčiusių valstybių priklausomybę nuo naftos kainų.

## Nuorodos
* ''Global Oil Crisis Updates and Energy Information Resources'' (anglų k.)
Andrejus Razumovskis

**Andrejus Razumovskis** (, 1752 m. lapkričio 2 d. – 1836 m. rugpjūčio 23 d.) – grafas, vėliau kunigaikštis, paskutinio Ukrainos etmono Kirilo Razumovskio ir Jekaterinos Naryškinos sūnus.

Andrejus Razumovskis nuo 1792 iki 1807 metų buvo Rusijos pasiuntinys Austrijoje ir Vienoje, kur praleido didžiąją savo gyvenimo dalį. Jis buvo didelis kamerinės muzikos ekspertas, Liudviko van Bethoveno mecenatas, kuris atsidėkodamas Andrejui Razumovskiui dedikavo savo 5-ją ir 6-ją simfonijas, bei tris styginius kvartetus ор. 59 (Nr.7-9).

## Nuorodos
* Andreas Razumovski portretas  A. Razumovskiui 24 metai, Viktorijos Nacionalinė galerija (Melburnas, Australia)
Sadizmas

**Sadizmas** – asmens polinkis į lytinį arba psichologinį pasitenkinimą dėl kitam asmeniui suteikiamo skausmo ar pažeminimo, bei tokio pobūdžio pasitenkinimą suteikianti veikla.

Kaip lytinis nukrypimas sadizmas pasireiškia, kuomet lytinis pasitenkinimas pasiekiamas tik fiziškai ar psichiškai kankinant lytinį partnerį, jaučiant absoliutų dominavimą. Pirmą kartą terminą pavartojo seksologas *R. Krafft-Ebing* pagal prancūzų rašytoją markizą de Sadą, kuris remdamasis ir savo paties patirtimi aprašė ir susistemino tuo metu žinomos sadistinės praktikos tipus ir metodus. Sadizmą papildanti priešingybė – mazochizmas.

Dažnai sadistinė praktika apima tam tikrus ritualus (surišimą, plakimą, glamonėjimą ir pan.). Anksčiau sadizmas buvo siejamas tik su fiziniu skausmu, tačiau dabar pripažįstama, kad didžiulį malonumą sadistui teikia ir pats galios, dominavimo prieš partnerį pojūtis. Tam tikrą norą dominuoti partnerio atžvilgiu turi daugelis žmonių, tačiau jis nukrypimu laikomas tik tuomet, kai sadizmas yra vienintelis lytinio pasitenkinimo būdas.

## Šaltiniai
Tribadija

**Tribadija** ( 'trinti') – lesbiečių praktikuojama sekso rūšis, kai lytiškai pasitenkinama trinant lytiniais organais įvairias partnerės kūno vietas arba bandant imituoti sueitį, stengiantis įstumti į makštį varputę, trinant varputes tarpusavyje. Šis pasitenkinimo būdas naudojamas ir kaip masturbacijos technika, kai trinamasi į standžią pagalvę ar panašų daiktą.

Iki XX a. vidurio tribadija vadinta apskritai moterų homoseksualumas (lesbietiškumas).

## Bonobų patelių tribadija
Šis sekso variantas naudojamas ne tik žmonių. Žinoma, kad taip seksualiai pasitenkina ir bonobų (mažųjų šimpanzių) patelės, trindamosi genitalijomis į kito patelės genitalijas. Tai vadinama *GG trynimas* (, iš *genito-genital*).

## Nuorodos
Markizas de Sadas

**Markizas de Sadas** (*Donatien Alphonse François, Marquis de Sade*; 1740 m. birželio 2 d. – 1814 m. gruodžio 2 d.) – prancūzų aristokratas ir rašytojas. Savo romanuose vaizduodavo agresyvias, prievartines lytinės elgsenos formas, kurios vėliau pavadintos sadizmu. Daugelį metų praleido kalėjime, kur buvo pasodintas už amoralų elgesį ir lytinius nusikaltimus. Lytinių santykių metu plakdavo ir kitaip kankindavo savo partneres, organizuodavo orgijas. Suklasifikavo tuo metu žinotus lytinius nukrypimus, aprašė daug mechaninių dirginimo priemonių.

Žymiausi veikalai – „Naujoji Žiustina“, „Skaistybės vargai“, „Meilės nusikaltimai“, „Filosofija buduare“.
Erotomanija

**Erotomanija** ( 'meilė' +  'manija') – lytinis nukrypimas, pasireiškiantis ypatingu potraukiu nepažįstamam, dažnai – aukštesnio socialinio statuso asmeniui, pasižyminčiu grožiu, intelektu ar pripažinimu. Paprastai nustatoma moterims, bet vyrų nusikaltimų atvejai dažnesni. Pirmasis patalogiją () aprašė prancūzas *Gaëtan Gatian de Clerambault*.

Ribiniu atveju byloja apie ūmesnę, patologinę maniją, kuri ilgainiui gali virsti persekiojimu ar klaidingu įsitikinimu, kad esama realių santykių su konkrečia įžymybe. Trokštamam objektui kasdien siunčiami laiškai, jam nuolat skambinama telefonu. Į objekto mėginimą atsikratyti tokį dėmesį rodančio asmens pastarasis visiškai nereaguoja.

Erotomanija kartais klaidingai tapatinama su hiperseksualumu.

## Šaltiniai
Satyrizmas

**Satyrizmas** (arba **satiriazė**; pagal satyrus – graikų dievybes, pasižymėjusias dideliu gašlumu ir lytine galia) – vyrų lytinis nukrypimas, pasireiškiantis padidėjusiu lytiniu potraukiu, kurio nenumalšina nei labai dažni lytiniai santykiai, nei dažna lytinių partnerių kaita. Tai viena hiperseksualumo formų.

## Šaltiniai
Kardjelio ežeras

**Kardjelio ežeras** () – ežeras Argentinoje, Patagonijoje, Santa Kruso provincijoje, 60 km į pietvakarius nuo Gobernador Gregoreso. Iškilęs 300 m virš jūros lygio Patagonijos plokščiakalnyje. Ilgis 29 km, plotis iki 22 km.

Ežeras nenuotakus. Į jį įteka Kardjelio (Infante Rabono) upė. Prie ežero įsikūręs tik nedidelis Lago Kardjelio kaimelis.

Pavadintas jėzuitų misionieriaus Chosė Kardjelio (*José Cardiel*), kartu su Matijasu Strobeliu ir Chosė Kiroga, 1745 m. tyrinėjusiu šį regioną, garbei.

## Šaltiniai
Hiperseksualumas

**Hiperseksualumas** – neaiškiai apibrėžtas lytinis nukrypimas, pasireiškiantis padidėjusiu lytiniu potraukiu, dideliu lytinių aktų dažnumu ir įvairumu. Jos pagrindu gali atsirasti atsitiktinkai lytiniai santykiai. Tačiau tokiai elgsenai neretai taikomi dvigubi standartai – moterys vadinamos pasileidusiomis, toks jų elgesys neretai smerkiamas. Vyriška hiperseksualumo forma vadinama satyrizmu, moteriška – nimfomanija.

## Šaltiniai